el el el el el el el el el el el el el el el el el el ru el el fr el el el el el el el fr el zh el fr el el el el el el el el el el fr el el el el el el el el el el el el el el el el el el el el el el el el el el el el el el el el el el de el el fr el el ca el oc el el el el el de el oc el fr el fr el da el oc el de el ca el de el zh el el el el el el el el el en el el ro el el el el el el ko en el el en el en el en da el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el el
Η Ιερά Μητρόπολις Γορτύνης και Αρκαδίας είναι μία από τις οκτώ Μητροπόλεις, οι οποίες μαζί με την Αρχιεπισκοπή Κρήτης συναποτελούν την Εκκλησία της Κρήτης, ημιαυτόνομη Ορθόδοξη Εκκλησία υπαγόμενη στο Οικουμενικό Πατριαρχείο. Η Μητρόπολη έχει έδρα της οι Μοίρες Ηρακλείου και περιλαμβάνει τμήματα της περιφερειακής ενότητας Ηρακλείου (Δήμος Φαιστού, Δήμος Γόρτυνας, Δήμος Αρχανών-Αστερουσίων) και από το 2005 Μητροπολίτης της είναι ο Μακάριος Δουλουφάκης.
Η Μητρόπολη Γορτύνης και Αρκαδίας διαδραμάτισε πρωταρχικό ρόλο στον εκχριστιανισμό της Κρήτης. Η Γόρτυνα ήταν η πολιτική πρωτεύουσα της Κρήτης και της Κυρηναϊκής, κατά τη Ρωμαϊκή και κατά τη Βυζαντινή περίοδο και αναδείχθηκε σε ιεραποστολικό κέντρο του Αποστόλου Παύλου και του Αποστόλου Τίτου.
Ο Άγιος Τίτος χειροτόνησε πολλούς Επισκόπους σε διάφορες πόλεις της Κρήτης αλλά οι διάδοχοί του Επίσκοποι στη Γόρτυνα είχαν τα πρεσβεία τιμής και προήδρευαν στις Τοπικές Συνόδους της Κρήτης. Σημαντικοί διάδοχοι του Αποστόλου Τίτου στην Μητρόπολη Γορτύνης ήταν ο Άγιος Φίλιππος, ο Διόσκορος, ο Κρήσκης, ο Ιερομάρτυρας Κύριλλος, ο Ιερομάρτυρας Πέτρος ο Νέος και Άγιος Παύλος που έκανε και την ανακομοιδή των λειψάνων των Αγίων Δέκα.
Με τίς αποφάσεις της Α΄ Οικουμενικής Συνόδου, αναγνωρίζονται και θεσμοθετούνται πλέον τα μητροπολιτικά δίκαια και του Επισκόπου Γορτύνης στη λειτουργία του Συνοδικού σώματος των Επισκόπων της Κρήτης και μάλιστα, η έδρα της Επαρχιακής Συνόδου ήταν στη Μητρόπολη Γορτύνης κατά την πρώτη Βυζαντινή περίοδο.
Την χριστιανική άνθιση της Κρήτης, ανέκοψε η αραβική κατάκτηση το 824. Οι Άραβες κατακτητές, κατέστρεψαν τη Γόρτυνα και μετέφεραν το πολιτικό κέντρο της Νήσου στο Ηράκλειο. Με την απελευθέρωση της Κρήτης από τον Νικηφόρο Φωκά το 961 μΧ, η Εκκλησία της Κρήτης αναδιοργανώθηκε ως Επαρχία του Οικουμενικού Πατριαρχείου και επανασυστάθηκαν οι Επισκοπές της. Η έδρα της Μητροπόλεως μεταφέρθηκε στο Χάνδακα και η περιφέρεια της παλαιάς Μητροπόλεως Γορτύνης εντάχθηκε στην Μητρόπολη Κρήτης.
Το 1204 ἡ Κρήτη καταλήφθηκε από Ενετούς και εκδιώχθηκαν όλοι οι Ορθόδοξοι Ιεράρχες και εγκαταστάθηκαν Λατίνοι Αρχιερείς, οι οποίοι άσκησαν πολλές πιέσεις έως και μαρτύρια στο λαό. Κατά την περίοδο της Ενετοκρατίας γνώρισαν μεγάλη ακμή τα ορθόδοξα μοναστήρια, που συνέβαλαν σε μεγάλο βαθμό στο να παραμείνει ακέραια η ορθόδοξη πίστη και πνευματικότητα στο νησί. Σημαντικά ορθόδοξα μοναστήρια της σημερνής δικαιοδοσίας της Ιεράς Μητροπόλεως Γορτύνης και Αρκαδίας τα οποία γνώρισαν μεγάλη άνθιση ήτανː οι Ιερές Μονές Βαλσαμονέρου, Βροντησίου, Καρδιωτίσσης, Οδηγητρίας, Απεζανών, "Κυριελέησον", Τριών Ιεραρχών στον Κόφινα, και μεγάλος αριθμός Ασκητηρίων στα Αστερούσια Όρη.
Το 1669 οι Οθωμανοί κατέλαβαν οριστικά την Κρήτη και η Εκκλησία της Κρήτης αναδιοργανώθηκε ως Επαρχία του Οικουμενικού Θρόνου με ανασύσταση της Μητρόπολης Κρήτης και των περισσότερων Επισκοπών της. Η Επαρχιακή Σύνοδος και η Μητρόπολη Κρήτης είχε έδρα το Ηράκλειο και ο εκάστοτε Μητροπολίτης συμμετείχε στην Αγία και Ιερά Σύνοδο του Οικουμενικού Πατριαρχείου από την οποία και εκλεγόταν και με δική του πρωτοβουλία γινόντουσαν οι εκλογές Επισκόπων στην Κρήτη, με την επικύρωσή τους να γίνεται από το Οικουμενικό Πατριαρχείο.
Ο πλήρης τίτλος του εκάστοτε επισκόπου της εν λόγω Ιεράς Μητροπόλεως είναι:
~ 160/170 – 180/192
Άγιος Μύρων ο θαυματουργός
~ 299 ~ 304
κατά τους χρόνους του Μεγάλου Κωνσταντίνου
Άγιος Ευμένιος ο θαυματουργός
Άγιος Ανδρέας ο Ιεροσολυμίτης
αναφέρεται στο Συνοδικό του Σουαρέτ
αναφέρεται στο Συνοδικό του Σουαρέτ
αναφέρεται στο Συνοδικό του Σουαρέτ
αναφέρεται στο Συνοδικό του Σουαρέτ
αναφέρεται στο Συνοδικό του Σουαρέτ
Ηλίας Β΄ ο συγγραφεύς
μετά το 920 και πριν το 961
20 Μαρτίου 1855 – 25 Ιουνίου 1877[2] †
Νικηφόρος (Ζαχαριάδης ή Λαδωμένος)
4 Φεβρουαρίου 1879 – 16 Απριλίου 1887[3]
κατόπιν Κυδωνίας και Αποκορώνου
29 Απριλίου 1887 – 6 Δεκεμβρίου 1900[4] †
30 Ιουνίου 1902 – 8 Απριλίου 1941[5]
20 Ιανουαρίου 1946 – 23 Μαΐου 1950
κατόπιν Μητροπολίτης και Αρχιεπίσκοπος Κρήτης
26 Αυγούστου 1956 – 16 Μαρτίου 1961
Επίσκοποι Γορτύνης και Αρκαδίας
16 Μαρτίου 1961 – 25 Σεπτεμβρίου 1962
Μητροπολίτες Γορτύνης και Αρκαδίας
25 Σεπτεμβρίου 1962 – 10 Μαρτίου 1978
12 Νοεμβρίου 1979 – 24 Απριλίου 2005 †
από Κισάμου και Σελίνου
26 Μαΐου 2005 – σήμερα
Μονή Οδηγήτριας Ηρακλείου (Πατριαρχική και Σταυροπηγιακή)
Μονή Αγίου Αντωνίου Βροντησίου
Μονή Παναγίας Καλυβιανής Ηρακλείου
Από το έτος 2007 ξεκίνησε η κυκλοφορία του εντύπου "Εν εσόπτρω", το οποίο εκδίδεται σε τριμηνιαία βάση. Επίσης εκδίδεται το Εκκλησιαστικό Εγκόλπιο Ημερολόγιο κατ' έτος.
Από το 2016, η Ιερά Μητρόπολη Γορτύνης και Αρκαδίας, μέσα από το Πολιτιστικό Κέντρο της Ιεράς Μητροπόλεως Γορτύνης και Αρκαδίας, μπόρεσε να αποκτήσει τη ραδιοφωνική συχνότητα «Studio19, 101,9 FM Stereo», με ραδιοφωνικό εύρος τον Νομό Ηρακλείου, και στη συνέχεια να ιδρύσει τον Ραδιοφωνικό Σταθμό της Ιεράς Μητροπόλεως Γορτύνης καί Αρκαδίας με την επωνυμίας: «Ὁ Εὔδιος Λιμήν».
↑ 1,0 1,1 «Ιστορία Ι. Μητροπόλεως». Ιερά Μητρόπολις Γορτύνης και Αρκαδίας. Ανακτήθηκε στις 15 Ιανουαρίου 2022.
↑ Μάρκου, Μάρκος. «Ο Θεοφιλέστατος Επίσκοπος Αρκαδίας κύριος Γρηγόριος. (;-1877)». Ανακτήθηκε στις 15 Ιανουαρίου 2022.
↑ Μάρκου, Μάρκος. «Ο Θεοφιλέστατος Επίσκοπος πρώην Κυδωνίας και Αποκωρώνου κυρός Νικηφόρος. (1835-1913)». Ανακτήθηκε στις 15 Ιανουαρίου 2022.
↑ Μάρκου, Μάρκος. «Ο Θεοφιλέστατος Επίσκοπος Αρκαδίας κυρός Νικόδημος. (;-1900)». Ανακτήθηκε στις 15 Ιανουαρίου 2022.
↑ Μάρκου, Μάρκος. «Ο Σεβασμιώτατος Μητροπολίτης Κρήτης κυρός Βασίλειος. (1872-1950)». Ανακτήθηκε στις 15 Ιανουαρίου 2022.
↑ 6,0 6,1 6,2 Μάρκου, Μάρκος. «Ο Σεβασμιώτατος Αρχιεπίσκοπος Κρήτης κυρός Τιμόθεος. (1915-2006)». Ανακτήθηκε στις 15 Ιανουαρίου 2022.